Janubiy Koreyada Olimpiada o‘yinlari dasturidan o‘rin olgan taekvondoning WTF yo‘nalishi bo‘yicha o‘tkazilayotgan nufuzli xalqaro turnirda Dmitriy Shokin oltin medalni qo‘lga kiritdi. Eng og‘ir vaznli (+87 kg) sportchilar o‘rtasidagi musobaqada O‘zbkekiston sharafini himoya qilgan amaldagi jahon chempioni Dmitriy Shokin dunyoda tengsiz taekvondo ustasi ekanligini yana bir bor isbotladi. Hal qiluvchi bahsda u xorvatiyalik sportchini 7:0 hisobida mag‘lubiyatga uchratgan. Milliy olimpiya qo‘mitasning xabariga ko‘ra, mazkur xalqaro turnirda yoshlar va o‘smirlar o‘rtasida o‘tkazilayotgan musobaqalarda o‘zbekistonlik Sevinch Muhammadjonova ham oltin medalga sazovor bo‘ldi.